Тези събития слагат край на независимостта на краля и поставят начало на смяна на властта и извършване на реформи във Франция. Шествието символизира нов баланс на силите, който измества стария ред на привилегии за избраници от аристокрацията и духовенството в посока на интересите на обикновените хора, представени от третото съсловие. Събирайки за първи път заедно хиляди хора, обединени от една цел, походът към Версай става повратен момент на революцията. Абсолютизмът във Франция, вече подкопан при превземането на Бастилията, изглежда окончателно победен и пътят за създаване на конституционна монархия е открит.